Lav et referat af nedenstående tekst:

Tekst:
En 24-årig mand er onsdag blevet varetægtsfængslet i fire uger ved Retten i Aalborg for hensynsløs kørsel med alvorlig personskade. Det sker efter et alvorligt færdselsuheld på Budumvej i Aalborg tirsdag, hvor den 24-årige bilist kørte ind i siden på en anden bil, hvori der sad en 25-årig kvinde. - Han nægter sig skyldig i alle forhold, oplyser Torben Kauffmann Sørensen, der er senioranklager ved Nordjyllands Politi, til TV2 Nord. Anklageren oplyser, at den 24-årige er sigtet for særlig hensynsløs kørsel, for at have flygtet fra uheldsstedet og for uagtsomt at have forvoldt betydelig skade på kvinden. 25-årig kvindelig bilist påkørt i siden Nordjyllands Politi modtog anmeldelsen om det alvorlige uheld tirsdag klokken 17.41. Færdselsuheldet skete på Budumvej i Aalborg, men hvad der mere præcist er årsagen til uheldet, er politiet nu ved at undersøge nærmere. - Forud for uheldet ved vi, at den 24-årige bilist laver nogle overhalinger, siger Kenneth Rodam, der er efterforskningsleder og politikommissær hos Nordjyllands Politi, og fortsætter: - Den kvindelige bilist kører ud fra en sidevej og bliver påkørt i siden af den 24-årige mand, siger han til TV2 Nord. Manden flygtede fra uheldsstedet men blev efterfølgende anholdt af politiet. Politiet er nu ved at undersøge bilens hastighed, og om føreren har været påvirket af alkohol eller narkotika. De har onsdag sidst på eftermiddagen endnu ikke modtaget svar på prøverne. 18-årig løsladt Efter anholdelsen af den 24-årige bilist førte politiets videre efterforskning til yderligere en anholdelse af en 18-årig mand. Men onsdag eftermiddag oplyser politiet til TV2 Nord, at den 18-årige nu er løsladt. - Den 18-årige har ikke noget med sagen at gøre, siger efterforskningsleder Kenneth Rodam. Den 25-årige kvinde er fortsat i kritisk tilstand efter uheldet.

Referat:
Den varetægtsfængslede 24-årige mand nægter sig skyldig i alle forhold vedrørende et færdselsuheld i Aalborg tirsdag. Derudover er en 18-årig mand, der tidligere var anholdt i sagen, nu løsladt af politiet.